Source: https://fovarositorvenyszek.birosag.hu/sajtoszoba?page=1
Timestamp: 2019-08-24 00:25:26
Document Index: 12190581

Matched Legal Cases: ['bíróság ', 'Bíróság ', 'bíróság ', 'bíróság ', 'Bíróság ', 'bíróság ', 'Bíróság ']

A bíróság elrendelte annak a férfinak a letartóztatását, aki a gyanú szerint szablyával támadt lakótársára egy budapesti ház folyosóján
A Budai Központi Kerületi Bíróság 2019. július 25-én egy hónapra elrendelte annak a terheltnek a letartóztatását, akit az ügyészség azzal gyanúsít, hogy 2019 júliusában több alkalommal is megtámadta és bántalmazta lakótársát egy VII. kerületi budapesti házban.
Az ügyészség indítványára a bíróság visszaadja a 200 millió forintos óvadékot az ún. Fenyő-ügyben felbujtással gyanúsított férfinak
A Fővárosi Törvényszék 2018. július 23-i végzésében 200 millió forint óvadék ellenében enyhébb kényszerintézkedést rendelt el Gy. T.-vel szemben, akit az ügyészség azzal gyanúsít, hogy felbujtóként felelős Fenyő János médiavállalkozó 1998-ban történt meggyilkolásáért. Az óvadékot a terhelt befizette, az enyhébb kényszerintézkedések rendelkezéseit ezidáig folyamatosan betartotta.
A bíróság elrendelte annak a férfinak a letartóztatását, akit az ügyészség több ember előre kitervelt meggyilkolásával és különösen nagy kárt okozó csalással vádol
Ismét meghosszabbították a terrorcselekménnyel gyanúsított szír férfi letartóztatását
A Budai Központi Kerületi Bíróság 2019. július 19-én hozott végzésében az elsőfokú bíróság tárgyalás előkészítése során hozott határozatáig, de legfeljebb 2019. szeptember 24-ig meghosszabbította annak a szír állampolgárnak a letartóztatását, akit az ügyészség terrorcselekmény bűntettével és más bűncselekmény elkövetésével gyanúsít.
Jogerős ítélet a soroksári tanár ügyében, akit kiskorú veszélyeztetésével vádoltak
A vádirat szerint a középiskolai tanár a diákok felé tett sértő és megalázó – többnyire szexuális tartalmú – megjegyzéseivel és cselekményeivel a – nevelése és felügyelete alatt álló – 15-17 év közötti kiskorúak erkölcsi és érzelmi fejlődését veszélyeztette.
Tárgyalási jegyzék (2019.07.08-12.)
Jogerősen befejeződött a Köztársasági Elnöki Hivatalt megrongáló két férfi ügye
Tárgyalási jegyzék (2019.07.01-05.)
Megkezdődött a bírósági eljárás azzal a férfival szemben, akit az ügyészség fegyveresen elkövetett rablás kísérletével vádol
A Pesti Központi Kerületi Bíróság a mai napon előkészítő ülés során tárgyalásra utalta annak a férfinak az ügyét, aki a vád szerint 2018 januárjában riasztópisztollyal próbált kirabolni egy kisboltot Budapesten az Üllői úton.
Kiadatási tárgyalás N. G. macedón állampolgár ügyében
A Fővárosi Törvényszék (FT) a mai napon tárgyalást tartott N. G. macedón állampolgár kiadatása ügyében és megállapította, hogy a terhelt vonatkozásában a kiadatás feltételei nem állnak fenn.